516 Arokos tiltas

516 Arokos tiltas – kabamasis pėsčiųjų tiltas (vad. beždžionių tiltas) šiaurinėje Portugalijoje, prie Arokos miestelio, Aveiro rajone.

Šio 516 m ilgio, 1,2 m pločio„About the bridge“. 516arouca.pt. Nuoroda tikrinta 2022-05-19. tilto siūbuojanti ažūrinė metalinė konstrukcija 175 m aukštyje sujungė Paivos upės slėnio krantus, tiltas laikomas plieninių trosų ir dviejų V formos betoninių bokštų, kurie stovi abiejose slėnio pusėse. Teigiama, kad tiltą įkvėpė inkų tiltai per Andų kalnų slėnius, jį projektuojant pasitelkta tibetietiška beatraminė tiltų statybos tradicija. Tiltas yra Arokos geologinio parko, įtraukto į UNESCO pasaulio paveldo sąrašą, teritorijoje.

Tiltą projektavo Portugalijos ne pelno organizacija „Statybos, energetikos, aplinkos ir tvarumo mokslinių tyrimų ir technologinės plėtros institutas“ (Itecons), o statybos darbus atliko kompanija „Conduril – Engenharia SA“. Tilto statybos užtruko dvejus metus, darbai atsiėjo 2,3 mln. €.

 Istorija 

Tiltas atidarytas 2021 m. gegužės pradžioje, tuo metu tai buvo ilgiausias pasaulyje kabamasis pėsčiųjų tiltas.„Portugalijoje atidarytas ilgiausias pasaulyje „beždžionių tiltas“. Verslo žinios. Nuoroda tikrinta 2022-05-19. „World’s Longest Pedestrian Suspension Bridge Opens in Portugal“. Smithsonian Magazine. Nuoroda tikrinta 2022-05-19.

 Šaltiniai 

Kategorija:Kabamieji tiltai
Kategorija:Portugalijos tiltai